text: Danska forsætismálaráðið váttar í dag, at Mette Frederiksen seinni í dag skal hittast við Volodymyr Zelensky, forseta í Ukraina.
text: #000004
text: Mette Frederiksen ferðast í dag til Helsinki í Finlandi, har hon skal hittast við hinar norðurlendsku stjórnarleiðarararnar, og við á fundinum verður eisini Volodymyr Zelensky.
text: #000005
text: Fundurin kemur í kjalarvørrinum av donsku avgerðini at alta higartil størstu gávuna til Ukraina og stríðið hjá ukrainum móti russiska áganginum har eysturi í landinum.
text: #000006
text: Tað er ikki greitt, júst hvør dagsskráin er fyri fundin í dag, men í tíðindaskrivi skrivar danska forsætismálaráðið, at endamálið við fundinum er at viðgera hernaðarligan og sivilan stuðul til Ukraina, væntanir um at NATO-toppfundin í Vilnius í juli mánaði og ætlanirnar hjá Zelensky fyri friði millum Ukraina og Russland.
text: #000007
text: -Stríðið hjá ukrainum fyri frælsi er eisini okkara stríð. Tað er framvegis bráfeingis tørvur á hernaðarligum stuðli fyri at tryggja, at ukrainar standa so sterkir sum møguligt í stríðnum móti Russlandi. Og vit skulu hjálpa til at endurbyggja Ukraina og at halda lív í vónini um ein vanligan gerandisdag og eina rættvísa framtíð hinumegn kríggið, sigur Mette Frederiksen.
text: #000008
text: Rasmus Tanholdt, korrespondentur fyri TV2, er til staðar í Finlandi og vísir á, at í felag eru Norðurlond triðstørsti stuðulsveitari til Ukraina. Bert USA og Stórabretland hava latið meira til Ukraina.
text: #000010